L 332/38 Euroopan yhteisöjen virallinen lehti 4. 12. 97 KOMISSION ASETUS (EY) N:o 2407/97, annettu 3 päivänä joulukuuta 1997, Vietnamille myönnettävistä tekstiilituotteiden lisämääristä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuk- sen, ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhtei- sestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 ('), sellaisena kuin se on viimeksi muutettuna komission asetuksella (EY) N:o 1445/97 (?), ja erityisesti sen 8 artiklan, sekä katsoo, että Euroopan teollisuus ja tietyt jäsenvaltiot ovat pyytäneet Vietnamille lisämääriä luokkien 5, 21, 28, 68 ja 78 osalta kiintiövuodeksi 1997, koska yhteisössä esiintyy enemmän kysyntää kuin mihin maa pystyy vastaamaan, asetuksen (ETY) N:o 3030/93 liitteessä VIII eritellyt kyseisiä luokkia koskevat helpotukset on jo vuoden 1997 osalta loppuun käytetty, kuten jo vuonna 1996, Vietnam on valmis toteuttamaan tarpeelliset toimenpiteet kyseisten lisämäärien huomioon ottamiseksi vientinsä hallinnoinnissa vuonna 1998, olemassa olevan sopimuksen uudistamista koskevat neuvottelut ovat parhaillaan meneillään ja ne odotetaan saatavan päätökseen ennen vuoden 1997 loppua, kyseiset määrät vastaavien tuotteiden yhteisöön tuonnin kokonaismäärään verrattuina eivät todennäköisesti aiheuta markkinahäiriöitä, asetuksen (ETY) N:o 3030/93 8 artiklassa komissiolle annetaan mahdollisuus sallia lisätuonti erityisissä olosuh- teissa, ja tässä asetuksessa säädetyt toimenpiteet ovat tekstiilikomi- tean lausunnon mukaiset, ON ANTANUT TÄMÄN ASETUKSEN: 1 artikla Myönnetään Vietnamille seuraavat lisämäärät, joille se voi antaa vientilisenssit kiintiövuonna 1997: — luokka 5: 68 000 kappaletta — luokka 21: 411 000 kappaletta — luokka 28: 122 000 kappaletta — luokka 68: 16 tonnia — luokka 78: 27 tonnia 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen viralli- sessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä joulukuuta 1997. ()) EYVL L 275, 8.11.1993, s. 1 (2) EYVL L 198, 25.7.1997, s. 1 Komission puolesta Leon BRITTAN Varapuheenjohtaja